Source: https://juventusfc.hu/alapszabalyzat/
Timestamp: 2018-09-22 21:00:41+00:00

Document:
Alapszabályzat » JuventusFC.hu
Home Alapszabályzat
a 2014. január hó 18. napján megtartott
taggyűlésen elhatározott változásokkal
Az egyesület neve: Juventus Club Hungary
Az egyesület székhelye: 1141 Budapest, Mogyoródi út 148.
Az alapítás éve: 2008.
Az egyesület közvetlen politikai tevékenységet nem folytat, szervezete pártoktól független, és azoknak támogatást nem nyújt. Közvetlen politikai tevékenység: a pártpolitikai tevékenység, továbbá országgyűlési képviselői, megyei, fővárosi, önkormányzati választáson jelölt állítása.
Az egyesület vállalkozói tevékenységet nem folytat. Az egyesület vagyona a tagjai által befizetett tagdíjakból, valamint a támogatók felajánlásaiból és hozzájárulásaiból képződik.
Az egyesület célja, hogy egy egységes csoportba tömörítse a Juventus Football Club magyarországi szurkolóit.
a/ a magyar Juventus szurkolók egységgé kovácsolása,
b/ számukra összejövetelek, programok tartása,
c/ mérkőzésekre való közös kiutazások szervezése,
d/ a tagok részére magazinok, apróbb ajándéktárgyak, videó kazetták, esetleg eredeti mezek stb. közös rendelése, beszerzése kedvezményes formában.
Az egyesület tagja lehet minden természetes személy, ha belépési szándékát írásban jelzi az egyesület felé, az egyesület Alapszabályát magára nézve írásban kötelezőnek ismeri el és a tagdíjat megfizeti.
Az egyesület éves tagdíja felnőttek részére 10.000 Ft/év, kiskorúak részére 7.000 Ft/év. A kiskorúak számára a kedvezményes tagdíjat az elnökség saját ügyrendje alapján engedélyezi. A tagdíj befizetésének határideje:
– egy összegben történő befizetés esetén: minden év március 31-e,
– két részletben történő megfizetés esetén: minden év március 31-e és augusztus 31–e;
a tagdíj megfizetése előre történik.
b/ választhat és választható az egyesület szerveibe,
c/ véleményt nyilváníthat, javaslatot tehet, tanácsot adhat az egyesületet érintő bármely kérdésben,
f/ szavazati joga általános, nem csak a taggyűlésen, hanem – megválasztás esetén – bármelyik testületi szervülésein gyakorolható,
g/ betekinthet az egyesület irataiba.
a/ az Alapszabály rendelkezéseinek betartása, a határozatok végrehajtása;
b/ tagsági díj megfizetése készpénz befizetésével az egyesület házipénztárába, vagy átutalással az egyesület bankszámlaszámára;
c/ személyes közreműködés az egyesület feladatainak ellátásában, a taggyűlés, illetve az elnökség határozatainak megfelelően;
d/ nem veszélyeztetheti az egyesület céljának megvalósítását.
b/ véleményt nyilváníthat, javaslatot tehet, tanácsot adhat az egyesületet érintő bármely kérdésben,
c/ kezdeményezheti az egyesület jogszabályba ütköző határozatainak megsemmisítését,
d/ részesülhet az egyesület által nyújtott kedvezményekben,
e/ betekinthet az egyesület irataiba.
b/önkéntes alapon történő személyes közreműködés az egyesület feladatainak ellátásában, a taggyűlés, illetve az elnökség határozataival összhangban;
c/ nem veszélyeztetheti az egyesület céljának megvalósítását.
Az egyesület tiszteletbeli tagjainak jogai:
Az egyesület tiszteletbeli tagjainak kötelezettségei:
b/ önkéntes alapon történő személyes közreműködés az egyesület feladatainak ellátásában, a taggyűlés, illetve az elnökség határozataival összhangban
Az egyesület szervei által hozott jog- vagy alapszabálysértő határozat megsemmisítése iránt bármely tag – a pártoló és tiszteletbeli tag csak érintettsége esetén -, a határozat tudomására jutásától számított harminc napos jogvesztő határidőben pert indíthat. A perindítás a határozat végrehajtását nem gátolja, a bíróság azonban indokolt esetben – a tag kérelmére – a határozat végrehajtását felfüggesztheti. A per a törvényszék hatáskörébe tartozik.
Az egyesület a vagyonával önállóan gazdálkodik, tartozásaiért saját vagyonával felel. A tagok – a tagdíj megfizetésén túl – az egyesület tartozásaiért saját vagyonukkal nem felelnek.
– az egyesület taggyűlése (legfőbb szerv)
A taggyűlés összetételét a rendes tagok összessége alkotja, a pártoló és tiszteletbeli tagok részt vehetnek, de részvételük nem kötelező. Az ülések főszabály szerint nyilvánosak. Zárt ülés elrendelését kérheti az elnök, vagy bármely tag az ok, és a cél pontos megjelölésével.
Az egyesület taggyűlését legalább évente egyszer össze kell hívni. A taggyűlés időpontját az elnökségnek legalább 30 nappal korábban meg kell állapítani, és annak helyéről, időpontjáról, tervezett napirendjéről és a beterjesztett javaslatokról a tagokat legalább 15 nappal a taggyűlés előtt írásban értesíteni kell. A meghívók kiküldéséért a titkár a felelős. A meghívó elektronikus úton, e-mail útján is kiküldhető a tag által megadott e-mail címre. A tag által legutoljára megadott e-mail címre történő megküldés esetén a meghívót a megküldést követő 3 nap elteltével kézbesítettnek kell tekinteni. Kétség esetén a tag köteles bizonyítani, hogy új e-mail címét az egyesület részére bejelentette.
A taggyűlés határozatképessége:
A taggyűlésen minden rendes tag egy szavazattal rendelkezik. A pártoló és a tiszteletbeli tagok nem rendelkeznek szavazati joggal.
A taggyűlés határozatképes, ha a szavazásra jogosultak több mint fele jelen van. A határozathozatalhoz egyszerű szótöbbség szükséges.
Abban az esetben, ha a taggyűlés nem határozatképes, akkor megismételt taggyűlésre kerül sor. A megismételt taggyűlés a megjelentek létszámától függetlenül határozatképes, ha erre az eredeti meghívóban felhívták a figyelmet, valamint az ismételt taggyűlés időpontja az eredeti taggyűléssel együtt kitűzésre került, és az eredeti napirendi kérdésekben, az eredeti napra és helyszínre történik a meghívás.
Amennyiben a megismételt taggyűlést más napra hívják össze, arról a tagokat külön értesíteni kell, valamint a meghívóban tájékoztatni kell a tagságot arról, hogy az ismételt taggyűlés megtartására az eredeti taggyűlés határozatképtelensége miatt, az eredeti napirendi pontok tekintetében kerül sor, amely a megjelentek számától függetlenül határozatképes és megtartható.
A taggyűlés napirendjét az egyesület elnöksége állapítja meg és terjeszti elő.
Az egyesület taggyűlésének az alábbi napirendeket kötelezően tartalmaznia kell:
A c/ pontban említett javaslatokat a tagoknak 30 nappal korábban kell benyújtaniuk, hogy azokat az elnökség az eredeti meghívóval együtt kézbesíteni tudja (A később előterjesztett napirendi pontok tekintetében – a taggyűlés által történő elfogadás esetén sem – hozható érvényes határozat.)
A taggyűlés hatásköre:
A taggyűlés az egyesületet érintő minden kérdésben dönthet, amelyet az alapszabály a taggyűlés hatáskörébe utal.
b/ az éves költségvetés, illetve az előző évről szóló számviteli beszámoló elfogadása, ha törvény eltérően nem rendelkezik;
c/ az ügyintéző és képviseleti szerv (elnökség, tisztségviselők) éves beszámolójának elfogadása;
d/ az egyesület más egyesülettel való egyesülésének, szétválásának vagy feloszlásának kimondása;
e/ az ügyintéző és képviseleti szerv tagjainak megválasztása és visszahívása;
f/ a tagfelvétel, valamint a kizárás kérdésében hozott határozat elleni jogorvoslati kérelem elbírálása,
g/ nemzetközi szervezetbe való be- és kilépés elhatározása,
h/ döntés mindazokban az ügyekben, amelyeket az alapszabály a legfőbb szerv kizárólagos hatáskörébe utal.
A taggyűlés határozat hozatala:
A taggyűlés határozatait nyílt szavazással, egyszerű szótöbbséggel hozza.
Kivételes esetekben a tagok javaslatára határozatait a taggyűlés titkos szavazással is meghozhatja. A tisztségviselőket titkosan kell megválasztani.
Az éves beszámolót a tagok a jelenlévő tagok 2/3-os többségével fogadják el.
A taggyűlésnek a határozatait írásba kell foglalni és hitelesíteni kell.
A taggyűlés határozatairól a titkár nyilvántartást vezet.
– a döntések vázlatos tartalmát,
– a döntések időpontját,
– a döntések hatályát,
– a döntést támogatók és ellenzők arányát.
A taggyűlésről jegyzőkönyvet kell készíteni, amelyet a taggyűlésen megválasztott tag hitelesít. A jegyzőkönyvnek tartalmaznia kell a lényeges észrevételeket, javaslatokat, valamint a hozott határozatokat.
A taggyűlés nyilvános, kivételt képezhet a személyi kérdések eldöntése.
Az egyesület mind a határozatokba, mind pedig az egyéb iratokba való betekintés lehetőségét biztosítja. Az igények kielégítéséért az egyesület titkára a felelős.
Az egyesület határozatait az egyesület titkára tartja nyilván és őrzi.
A taggyűlés döntéseit nyilvánosan kihirdetik. A jelen nem lévő tagokkal a taggyűlés döntéseit írásban közli az elnökség.
A taggyűlés hatáskörébe tartozó tisztségviselők:
b/ az elnökhelyettesek,
c/ a titkár,
d/ az elnökségi tagok,
A tisztségviselők személyére bármely tag javaslatot tehet a taggyűlésen.
Megválasztottnak az a tisztségviselő tekinthető, aki a taggyűlésen jelenlevő, szavazati joggal rendelkező tagok több mint 50%-ának szavazatát kapta. Ha több jelölt esetén az első választási fordulóban egyik jelölt sem kapta meg a megválasztáshoz szükséges szavazatot, újabb szavazási fordulót kell tartani. Az új szavazási fordulóban – kettőnél több jelölt esetén – a legkevesebb szavazatot kapott jelölt nem vesz részt. A szavazást így legfeljebb háromszor lehet megismételni. Eredménytelenség esetén a teljes választási eljárást újabb taggyűlésen kell lefolytatni.
Az egyesület rendkívüli taggyűlése
Rendkívüli taggyűlést kell összehívni:
c/ ha az egyesület tagjainak egyharmada ok és cél megjelölésével írásban kéri,
d/ ha a bíróság vagy más hatóság elrendeli,
A rendkívüli taggyűlésre egyebekben az egyesület taggyűlésére vonatkozó szabályok az irányadók.
Az elnökség az egyesület ügyintéző és képviseleti szerve. Az egyesület tevékenységét két taggyűlés közötti időszakban az egyesület 6 (hat) tagú elnöksége irányítja. Az elnökség az egyesület működését érintő valamennyi kérdésben döntésre jogosult szerv, kivéve azokat az ügyeket, amelyek a taggyűlés kizárólagos hatáskörébe tartoznak.
Az egyesület képviseletére harmadik személyek és szervezetek irányában az elnökség valamennyi tagja külön-külön önállóan jogosult.
a/ az egyesület taggyűlésének az összehívása,
c/ gondoskodás a taggyűlési határozatok végrehajtásáról,
f/ a tagfelvételi kérelmek elbírálása,
g/ a tagság kizárással való megszüntetése
h/ az egyesület képviselete.
Az elnökség létszáma 6 fő, összetétele: elnök, két elnökhelyettes, titkár, két elnökségi tag.
Az elnökségnek csak az egyesületben rendes tagsággal rendelkező személy lehet tagja. Az elnökség tagjai tisztségüket társadalmi megbízatásként látják el.
a/ aki legalább korlátozottan cselekvőképes, kivéve, ha a cselekvőképességét a bíróság a képviseleti joggal érintett ügycsoportban korlátozta, és
b/ a közügyek gyakorlásától nincs eltiltva, és
c/ aki
i/ magyar állampolgár, vagy
ii/ a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkezik, vagy
iii) a harmadik országbeli állampolgárok beutazásáról és tartózkodásáról szóló törvény hatálya alá tartozik, és bevándorolt vagy letelepedett jogállású, illetve tartózkodási engedéllyel rendelkezik
Az elnökség tagjainak megválasztása, az elnökségi tagság megszűnése:
Az egyesület elnökségét a taggyűlés négy évre választja. A megválasztott elnökség mandátuma a következő rendes taggyűlés idejéig tart, amennyiben a négy éves megbízatás ennél hamarabbi időpontban járna le.
a/ a mandátum lejártával,
b/ felmentéssel,
c/ lemondással,
d/ elhalálozással.
Felmentéssel szűnik meg az elnökségi tagság abban az esetben, ha a taggyűlés 2/3-os többséggel erről dönt. A felmentés oka lehet, ha az elnökségi tag vállalt feladatainak nem, vagy csak hiányosan tesz eleget, illetve az egyesület vagyonával visszaél. Lemondással szűnik meg az elnökségi tagság abban az esetben, ha az elnökségi tag írásban bejelenti ezt az elnökségnek. Az elnökségi tagság bárminemű megszűnése esetén rendkívüli taggyűlés összehívása szükséges, amely az új elnökségi tagot megválasztja.
Az elnökség maga állapítja meg munkatervét és ügyrendjét. Az ügyrendet a taggyűlés hagyja jóvá.
Az elnökség az ügyrendben meghatározott időszakonként, minimálisan negyedévente ülésezik. Rendkívüli ülést kell összehívni, ha azt az elnök, bármelyik elnökhelyettes vagy legalább két elnökségi tag az ok és a cél megjelölésével írásban indítványozza.
Az elnökség üléseiről jegyzőkönyvet kell felvenni. A jegyzőkönyvnek tartalmaznia kell az ülésen elhangzott lényeges észrevételeket és javaslatokat, valamint a hozott határozatokat. A hozott határozatokról az érintett szerveket és személyeket a jegyzőkönyvi kivonat megküldésével értesíteni kell.
Lényegesnek minősül az észrevétel és javaslat, melyet az elnökség annak ítél, vagy amelynek a jegyzőkönyvbe foglalását az észrevételt vagy javaslatot tevő kéri.
Az elnökség ülését az elnök megbízása alapján a titkár hívja össze. Az ülés helyéről, időpontjáról és a megtárgyalandó napirendekről legalább egy héttel korábban írásban értesíteni kell az elnökség tagjait és a meghívottakat. Halaszthatatlanul sürgős esetben az elnök rövidebb határidőt is megállapíthat.
Az elnökség a szavazásra jogosultak több mint felének jelenléte esetén határozatképes. A határozatképtelenség miatt elmulasztott elnökségi ülést 15 napon belül ismételten össze kell hívni. Az ismételten összehívott elnökségi ülés a tagok több mint a felének jelenléte esetén határozatképes.
Az elnökség határozatait általában nyílt szavazással, egyszerű szótöbbséggel hozza.
Az egyesület legfőbb tisztségviselője az egyesület elnöke. Az elnök az elnökség közreműködésével irányítja, vezeti az egyesületet.
a/ az egyesület törvényes és szabályszerű működésének biztosítása,
b/ az Alapszabály és egyéb szabályzatok, valamint a taggyűlési határozatok végrehajtásának szervezése és ellenőrzése,
c/ az egyesület munkájának figyelemmel kísérése, a tagok tevékenységének koordinálása,
d/ az aláírási és utalványozási jogkör gyakorlása,
e/ az elnökségi ülések összehívása,
f/ döntési jogkör gyakorlása mindazokban az ügyekben, amelyek nem tartoznak a taggyűlés, az elnökség, illetőleg az egyesület egyéb szervének kizárólagos hatáskörében.
a/ a taggyűlések összehívásának lebonyolítása,
b/ az elnökségi ülések összehívásának lebonyolítása,
c/ a taggyűlési határozatok nyilvántartása, nyilvánosságának biztosítása,
d/ az elnökségi határozatok nyilvántartása, nyilvánosságának biztosítása.
e/ intézi az egyesület gazdasági ügyeit,
f/ felelős a pénzügyi-gazdasági jogszabályok betartásáért,
g/ közreműködik az egyesület költségvetésének, a taggyűlés elé terjesztett éves beszámolónak az elkészítésében,
h/ az egyesületekre vonatkozó jogszabályoknak megfelelően végzi, illetve irányítja az egyesület számviteli tevékenységét, elkészíti az év végi beszámolót.
Az elnökhelyettesek az elnökségi tagok közreműködésével az elnök által az elnökhelyettesekre delegált feladatok tekintetében irányítják, vezetik az egyesületet, az elnök akadályoztatása vagy hiánya esetén ellátják az elnök feladatait.
Az elnökségi tagok az elnök, a tikár vagy az elnökhelyettesek által rájuk delegált feladatok tekintetében segítik az egyesület működését, az elnökhelyettesek akadályoztatása vagy hiánya esetén ellátják az elnökhelyettesek feladatait.
Az egyesületnél ellenőrző bizottság nem működik.
b/ természetes és jogi személyek hozzájárulásai.
Az egyesület gazdálkodását a civil szervezetek gazdálkodási tevékenységéről szóló jogszabály alapján végzi.
a/ az egyesület egy másik egyesülettel egyesül (összeolvad, beolvad);
b/ a legfőbb szerve (taggyűlés) a feloszlásáról kétharmados szótöbbséggel határoz;
c/ a bíróság feloszlatja;
d/ a törvényességi ellenőrzési eljárás eredményeképpen a bíróság megszűnteti vagy megállapítja megszűnését;
e/ a fizetésképtelensége miatt indult eljárásban a bíróság megszünteti
A fenti b/-e/ pontokban foglalt esetekben az egyesület jogutód nélkül szűnik meg. A b/ pontban foglalt esetben végelszámolási eljárást, a c/-d/ pontokban foglalt esetekben pedig kényszer-végelszámolást kell lefolytatni.
Az egyesület alapszabálya vagy törvény eltérő rendelkezése hiányában a jogutód nélkül megszűnt egyesület – hitelezői igények kielégítése után – megmaradt vagyonát az egyesülési jogról, a közhasznú jogállásról, valamint a civil szervezetek működéséről és támogatásáról szóló törvényben meghatározott célra kell fordítani és az ott megjelölt módon kell nyilvánosságra hozni. Az egyesület megszűnése esetén az egyesület vagyonáról a taggyűlés, vagy a taggyűlés megbízásából működő vagy bíróság által kirendelt felszámoló, vagyonfelügyelő rendelkezik.
Az egyesület a Fővárosi Bíróság (Fővárosi Törvényszék) által történő nyilvántartásba vételével válik jogi személlyé.
Jelen Alapszabályban nem szabályozott kérdések tekintetében a Polgári Törvénykönyv, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, valamint az egyéb vonatkozó magyar jogszabályok rendelkezései az irányadóak.
Jelen egységes szerkezetű Alapszabályt az egyesület 2014. január 18-án megtartott taggyűlésén egyhangúan, …. szavazattal elfogadta. a kérelmező. A jelen záradék igazolja, hogy a létesítő okirat egységes szerkezetbe foglalt szövege megfelel a létesítő okirat-módosítások alapján hatályos tartalmának.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság